Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1990. évi XCI. törvény (a továbbiakban: Art.) rendelkezéseire azzal a megjegyzéssel, hogy ezen törvényi elõírások sem biztosítanak a helyi jogalkotás számára lehetõséget az adóigazgatási végrehajtási szabályok alkalmazásának kiterjesztésére.
Paragraph Index: 269

15. § (1) bekezdésébõl kitûnõen a képviselõi alapdíj valamennyi képviselõre vonatkozóan azonos összegû (a polgármester részére megállapított illetmény, illetve tiszteletdíj 25%-a), több tisztség, több bizottsági tagság esetén azonban a tiszteletdíj az alapdíj kétszeresére növelhetõ. A Pttv. 16. § (2) bekezdése azt is kimondja, hogy a képviselõi természetbeni juttatás mentes a személyi jövedelemadó fizetés alól. A tiszteletdíj az önkormányzati képviselõi munka és az ahhoz kapcsolódó felelõsség elismerésére szolgál, a természetbeni juttatás pedig az önkormányzati megbízatás zavartalan — a pénzügyi és dologi feltételekhez igazodó — többnyire rendszeresen ismétlõdõ ellátását hivatott elõsegíteni. Ha azonban a képviselõ önkormányzati kötelezettségeinek nem tesz eleget, nem illeti meg a tiszteletdíj. Emiatt rendelkezik úgy a törvény, hogy a tiszteletdíj és a természetbeni juttatás megvonható. E szankciójellegû intézkedést kiváltó kötelezettségek körét, azok gyakoriságát a tiszteletdíj (természetbeni juttatás) megvonásának mértékét, idõtartamát a képviselõ-testület határozza meg. A Pttv. 17. § (2) bekezdésébõl kitûnik, hogy a törvény az önkormányzat képviselõ-testületére bízta azoknak az eseteknek a meghatározását, amelyek a tiszteletdíj, természetbeni juttatás mérséklésének, megvonásának alapjául szolgálnak. A képviselõ-testület maga dönti el, hogy mely eseteket minõsít olyan súlyosnak, amelyek a jelzett juttatások visszavonásával járnak. Ilyen eset pl. az amikor önkormányzati képviselõ indokolatlanul távol marad a képviselõ-testületi ülésekrõl, nem vesz részt a testületi döntéshozatalban, nem látja el feladatait a bizottságban, nem teljesíti a képviselõ-testület megbízatásait. A Pttv. tehát felhatalmazást ad arra, hogy a képviselõtestület a tiszteletdíj és a természetbeni juttatás visszavonásának eseteirõl rendelkezzen. Ez a felhatalmazás azonban — szabályozási tárgykörét tekintve — nem terjedt ki az olyan esetekre, amelyek nem a települési képviselõi tevékenységgel járó feladatok elmulasztásával kapcsolatosak, hanem azokon kívül esnek, és a mindenki által fizetendõ közteherviselés körébe tartoznak. Az Alkotmánybíróság megállapította, hogy az Ör. támadott rendelkezése túllépte a Pttv. 17. § (2) bekezdésében a képviselõ-testület számára biztosított rendeletalkotási felhatalmazást, mert olyan tárgykörre vonatkozóan is kiterjesztette a helyi rendeleti szabályozást, amely a Pttv. szerint nem lehet a helyi önkormányzati rendeletalkotás tárgya. Az Ör. kifogásolt rendelkezésében meghatározott mulasztás közjogi szankcionálására vonatkozó önkormányzati rendeletalkotás nem sorolható az Alkotmány 44/A. §

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes